હિંમતનગર તાલુકાના હાંસલપુર ગામમાં કયાંકથી આવી ગયેલા કપિઝુંડે છેલ્લા એકમાસથી ગામમાં આતંક મચાવી દીધો છે અને અત્યાર સુધીમાં ૪૦થી વધુ લોકો ઉપર હુમલો કરી ઈજાઓ કરી છે તેમજ શાળાએ જતાં બાળકો પણ કપિઝુંડથી થર-થર કાંપતાં હોવાથી વાલીઓએ પણ લાકડીઓ સાથે લઈ બાળકોને શાળાએ મુકવા જવાની ફરજ પડી છે ત્યારે આ બાબતે ગ્રામજનોએ અનેકવાર વન વિભાગને રજુઆત કરવા છતાં અધિકારીઓ કોઈ કાર્યવાહી ન કરતાં આજે પણ હાંસલપુર ગ્રામજનો ઉપર કપિઝુંડે જીવલેન હુમલો કર્યો હતો જેમાં ૮ જેટલા લોકોને બચાકાં ભરી ઈજાગ્રસ્ત કર્યા હતા ગામમાં અફડાતફડી સર્જાઈ હતી.